open-index/open-wikipedia-markdown huggingface dataset:
Osborne Morton

Osborne Morton (1945, Belfast, Noord-Ierland) is 'n voormalige fikoloog verbonde aan die Ulster Museum. Morton het in 2007 bedank.

Morton is opgelei in Belfast en by Trinity College, Dublin, waar hy plantkunde onder Professor D.A. Webb studeer het. Sy finalejaarstesis het navorsing oor mariene alge ingesluit, en sy belangstelling in seewier het ontwikkel uit kinderjarenuuskierigheid oor die see. Nadat hy in 1969 aan Trinity gegradueer het, studeer hy aan die Universiteit van Wallis en behaal hy 'n Diploma in Mariene Biologie. Sy eerste pos was as onderwysbeampte in Doncaster Museum. Sy belangstelling in mariene alge is egter aktief gehandhaaf en hy het in 1975 teruggekeer na Belfast as Navorsingsassistent, en later Kurator van Plantkunde, met spesiale verantwoordelikheid vir die alge en ligene by die Ulster Museum.

## Publikasies 
*Morton, O. 1974. Marine algae of Sandeel Bay, Co. Down. *Ir. Nat. J.* **18**: 32 - 35.
*Morton, O. 1976. Marine Algae in Copeland Bird Observatory Report.
*Guiry, M.D. and Morton, O. 1976. *Schottera nicaeensis* (Lamour. ex Duby) Guiry et Hollenberg from Co. Antrim. *Ir. Nat. J.* **18**: 285 - 286.
*Morton, O. 1977. A note on W.H.Harvey's algae in the Ulster Museum. *Ir. Nat. J.* **19**: 26.
*Morton, O. 1977. Sylvanus Wear's algal collection in the Ulster Museum. *Ir. Nat. J.* **19**: 92 - 93.
*Morton, O. 1978. *Lemanea* in the north of Ireland. *Ir. Nat. J.* **19**: 205.
*Morton, O. 1978. Some interesting records of algae from Ireland. *Ir. Nat. J.* **19**: 240 - 242.
*McMillan, N.F. and Morton, O. 1979. A Victorian album of algae from the north of Ireland with specimens collected by William Sawers. *Ir. Nat. J.* **19**: 384 - 387.
*Morton, O. 1980. Three algal collections in the Ulster Museum herbarium. *Ir. Nat. J.* **20**: 33 - 37.
*Morton, O. 1981. American algae collected by W.H.Harvey and others, in the Ulster Museum Herbarium. *Taxon* **30**: 867 - 868.
*Guiry, M.D., Irvine, L.M. and Morton, O. 1981. Notes on Irish marine algae - 4. Gymnogongrus devoniensis (Greville) Schotter (Rhodophyta). *Ir. Nat. J.* **20**: 288 - 292.
*Morton, O. and Chamberlain, Y.M. 1985. Records of some epiphytic coralline algae in north-east of Ireland. *Ir. Nat. J.* **21**: 436 - 440.
*Morton, O. 1988. Lichens on Lighthouse Island. Copeland Bird Observatory Annual Report for 1986.p.&nbsp;44.
*Morton, O. and Chamberlain, Y.M. 1989. Further records of encrusting coralline algae on the north-east coast of Ireland. *Ir. Nat. J.* **23**: 102 - 106.
*Morton, O. 1992 Charophyta. *In*: Hackney, P. (ed) ''Stewart and Corry's Flora of the North-East of Ireland*. Institute of Irish Studies, Belfast. 419 pp.
*Morton, O. 1994. *Marine Algae of Northern Ireland.* Ulster Museum, Belfast. 
*Morton, O. 2003. The marine macroalgae of Co. Donegal, Ireland. *Bull. Ir. biogeog. Soc.* No. 27: 3 - 164
* *Marine Algae of Northern Ireland''

## Sien ook 
* Plantkunde
* Korsmos

## Verwysings
Botaniese Tuin van Kopenhagen

duimnael|regs|Die Palmhuis van 1874.

Die **Botaniese Tuin van die Universiteit van Kopenhagen** (Deens: *Botanisk have*), waarna daar gewoonlik as die Kopenhagen Botaniese Tuin verwys word, is 'n botaniese tuin geleë in die middel van Kopenhagen, Denemarke.

Dit beslaan 'n oppervlakte van 10 hektaar en is veral bekend vir sy uitgebreide kompleks van historiese glashuise wat uit 1874 dateer. Die tuin is deel van die Natuurhistoriese Museum van Denemarke, wat self deel is van die Universiteit van Kopenhagen se Fakulteit Natuurwetenskappe. Dit dien 'n navorsings-, opvoedkundige- en ontspanningsdoeleinde.

## Geskiedenis 
Die botaniese tuin is aanvanklik in 1600 gestig, maar dit is twee keer geskuif voordat dit uiteindelik sy huidige plek in 1870 gegee is. Dit is waarskynlik gestig om 'n versameling Deense medisinale plante te verseker toe baie kloosters en hul tuine verlaat of vernietig is na die Hervorming. 

## Kopenhagen Botaniese Tuin Deesdae 
Die Kopenhagen Botaniese Tuin is 'n informele tuin met gratis toegang. Daar is konservatoriums, 'n museum en herbarium, 'n biblioteek (slegs op afspraak) 'n plantwinkel, sade en 'n klein verskeidenheid tuingereedskap en 'n eetplek.

## Versamelings 
Die botaniese tuine bevat meer as 13 000 spesies. Die tuin is in verskillende afdelings gerangskik, insluitend: Deense plante (600 spesies), meerjarige plante (1100 spesies), jaarplante (1100 spesies), rotstuine met plante uit bergagtige gebiede in Sentraal- en Suid-Europa en Conifer Hill wat met naaldbome beplant is. Een van die nuutste insluitsels is 'n rhododendron tuin.

Die tuin het baie mooi voorbeelde van bome.  Die oudste boom in die tuine is 'n taxodium van 1806 wat op die ouderdom van 60 jaar vanaf die ou ligging verskuif is. 

## Die Palmhuis 
Hier is 'n lys van plantspesies wat in die Palmhuis groei:
* Erythroxylum novogranatense
* Impatiens walleriana
* Camellia sinensis
* Sphaeralcea rusbyi
* Alyxia buxifolia
* Lobelia laxiflora
* Luma apiculata
* Solanum viarum
* Syzygium aromaticum
* Senna occidentalis
* Catharanthus roseus
* Flacourtia indica
* Asplenium nidus
* Begonia masoniana
* Ixora coccinea
* Castanospermum australe
* Zamia muricata
* Campanula poscharskyana
* Morus nigra
* 
* 
* 
* 
* 
* 
* 
* 
* 
* 
* 
* 
* Hoffmannia
* Strophanthus
* Stenochlaena tenuifolia
* Saintpaulia velutina
* Saintpaulia brevipilosa
* Coccoloba tiliacea
* Uncarina grandidieri

## Eksterne Skakels 
* Official webpage 
* History and restoration , pdf about the garden

## Verwysings
Natuurhistoriese Museum van Denemarke

Die **Natuurhistoriese Museum van Denemarke** is 'n natuurhistoriese museum geleë in Kopenhagen, Denemarke. Dit is geskep as 'n samesmelting van Kopenhagen se Dierkundige Museum, Geologiese Museum, Botaniese Museum, Sentrale Biblioteek en Botaniese Tuine op 1 Januarie 2004.  Dit is geaffilieer met die Universiteit van Kopenhagen. Op 31 Mei 2012 is die wenner van 'n kompetisie vir 'n nuwe en gesentraliseerde museum op die terrein van die Botaniese Tuin bekend gemaak. Gedurende 2013-2017 sal die firma *Lundgaard og Tranberg Arkitekter* en die argitek Claus Pryds hul visie vir Denemarke se natuurhistoriese museum tot stand bring. 

## Eksterne Skakels 
* 

## Verwysings
Blaaspootjie

**Blaaspootjies** (orde *Thysanoptera*) is baie klein insekte wat hoofsaaklik van plantsappe lewe. As gevolg van die lang rye fraiings aan weerskante van die diertjies se twee pare vlerke word hulle ook fraiingvlerkiges genoem. Nie alle spesies van die blaaspootjies het egter vlerke nie. Sommige spesies blaaspootjies kan ernstige plae wees op gewasse soos tabak, uie, tamaties, dennebome, sitrus, ens. Hulle kan ook draers van plantvirussiektes wees.

## Voorkoms 
Volwasse blaaspootjies is klein, afgeplatte of silindriese insekte. Die meeste blaaspootjies is 1-2 mm lank, maar daar is wel soorte wat tussen 0,5 mm en 14 mm lank kan wees. Op die kop het die blaaspootjie twee voelhorings wat tussen 6 en 9 litte bevat, 2 saamgestelde oë en dikwels ook 3 osellusse (enkelvoudige oë). Die agterlyf bestaan uit 11 segmente, waarvan die elfde segment onontwikkel is. Hoewel blaaspootjies in groot getalle dwarsoor die wêreld voorkom, is hulle skugter en word hulle selde opgemerk.

## Gedrag 
Blaaspootjies lewe gewoonlik in en op plantdele waaruit hulle sap suig met behulp van hul mondstilette. Hoewel sommige spesies op net een spesifieke soort plant gevind kan word, is daar ander soorte wat minder kieskeurig is. Sekere blaaspootjies lewe nie van plante nie, maar wel van ander insekte.

Blaaspootjies kan nie baie goed vlieg nie en is van die wind afhanklik vir verplasing oor 'n groot afstand. Sommige spesies het geen vlerke nie of het onvolledig ontwikkelde vlerke en gebruik voorwerpe wat op water dryf, as vervoermiddel. Die pote van hierdie diertjies vorm nie kloutjies soos in die geval van die meeste insekte nie, maar wel blasies waarmee hulle hul aan 'n oppervlak kan vasheg.

Blaaspootjies word in twee subordes verdeel: die Terebrantia en die Tubulifera. Die wyfies van die suborde Terebrantia het 'n lêboor, terwyl wyfies van die suborde Tubulifera geen lêboor het nie.

## Ontwikkeling 
Hoewel blaaspootjies sonder bevrugting kan voortplant (partenogenese), vermeerder hierdie diertjies tog gewoonlik deur geslagtelike voortplanting. Die paring van die mannetjie met die wyfie, wat heelwat groter as hy is, kan slegs enkele sekondes of solank as een uur duur. By sekere spesies van die genus Limothrips paar die mannetjie nie met 'n volwasse wyfie nie, maar wel met 'n vroulike nimf. Tussen 25 en 300 eiers word gelê. Die larwes, wat ná 2 tot 20 dae uit die eiertjies broei, lyk net soos die volwasse blaaspootjies. Nadat die larwes twee maal vervel het, is die insek in 'n voornimf-stadium. Ná een (*Terebrantia*) of twee (*Tubulifera*) nimfstadia is die dier volwasse.

Wanneer blaaspootjies sap uit plantweefsel suig, kan die plant se groei gestrem word, en dit kan daartoe aanleiding gee dat die plant uiteindelik doodgaan. Blaaspootjies is ook draers van plantvirussiektes en kan skadelike skimmels en bakterieë versprei. Tog is nie alle blaaspootjies skadelik nie. Tot die nuttige blaaspootjies behoort die spesies wat ander blaaspootjies, blaarluise of myte eet.

## Bronnelys 
* Wêreldspektrum, Vol. 3, 98,
E.E. Cummings

duimnael|E.E. Cummings
**E.E. Cummings** (1894-1962) was een van die belangrikste vernuwers van die moderne Amerikaanse digkuns aan die begin van die 20e eeu. Sedert sy eerste werk in 1917 gepubliseer is en sy naam daarby weens 'n setfout in kleinletters verskyn het, teken hy sy naam met kleinletters. Verskeie literêre pryse is aan hom toegeken. Hy was ook 'n skilder, roman- en toneelskrywer. 

Edward Estlin Cummings is op 14 Oktober 1894 in Cambridge, Massachusetts, gebore. Hy het Engels en klassieke tale aan die Harvard-universiteit gestudeer en die MA-graad in 1916 behaal. Gedurende die Eerste Wêreldoorlog was hy 'n ambulansbestuurder in Frankryk en is 'n tyd lank in 'n militêre strafkamp aangehou omdat hy van ondermyning verdink is. Ná die oorlog het hy hom in Parys gevestig en onder meer met Picasso en Ezra Pound bevriend geraak. Sedert 1924 het hy ook afwisselend in New York gewoon en baie gereis. 

## Werke 
Cummings se eerste gedigte het in 1917 in 'n publikasie genaamd *Eight Harvard poets,* verskyn. In 1922 het sy eerste boek, *The Enormous Room,* verskyn wat gebaseer is op sy ervarings in die Franse strafkamp. Sy eerste digbundel was *Tulips en Chimneys* (1923). Daarná het & en *XLI* (1925) en *Is 5 (1926)* verskyn. Die talle gedigte wat hy later geskryf het, is uitgegee in bundels soos *Poems:* 1923-1954 (1954), *95 poems* (1958) en 73 *poems* (1963). Sy poësie word gekenmerk deur ekspressiewe en uiters individuele woordgebruik, afwykende grammatika, die gebruik van ou versvorme in skynbaar vrye verse en 'n punktuasie en woordafbreking. 

Ander werke van Cummings is onder meer die toneelstuk *him* (1927) en *Tom* (1935), waarin hy Harriet Beecher Stowe se ''Uncle Tom's Cabin* satiriseer en *Santa Claus* (1946). In *Eimi* (1933) val hy die beperking van die individuele vryheid in die Sowjetunie aan in die vorm van eksperimentele prosa. Die belangwekkende Charles Eliot Norton- Iesings, wat hy in 1952 by die Harvard-universiteit gelewer het, het in 1953 as *I, six nonlectures* verskyn. Verskeie van sy tekeninge en skilderye is in *CIOPW'' (1981) gebundel.

## Bronnelys 
* Wêreldspektrum, Volume 4, bl.194-195,
Ruhleben Kaserne

Die **Ruhleben Kaserne** is deel van die Duitse Vloot se instellings en is geleë in Plön, Sleeswyk-Holstein, Duitsland.

Van 1940 tot 1945 was dit die tuiste van die III Duikboot Opleidingsafdeling (*III Untersee-Boot Ausbildungsabteilung*). Op 22 April 1945 het grootadmiraal Karl Dönitz die hoofkwartier van die vloot se hoërkommando (*Oberkommando der Marine*) daarheen verskuif. Van 30 April 1945 tot 2 Mei 1945, nadat Karl Dönitz as hoof van die Duitse Ryk aangestel is, het dit as die *de facto*-hoofstad van Duitsland gedien.

Op 7 Mei 1945 is die instelling oorgeneem deur die Britse Magte wat hulself daar gevestig het, en dit tot *Connaught Kaserne* hernoem. Teen die einde van die formele Britse besetting het hulle op 10 Maart 1948 die Koning Alfred-skool opgestel om die kinders opleiding te gee van die Britse militêre dienspersoneel wat in Duitsland gestasioneer was.

Na aanleiding van die hervestiging van die Duitse Vloot is die kaserne op 9 September 1960 heropen as die tuiste van die *Vloot NCO Skool* (*Marineunteroffizierschule Plön*).

## Eksterne skakels 
*  Marineunteroffizierschule Plön
Taukkyan

**Htauk Kyant** is 'n dorp in  *Kale Township, Kale District*, in die *Sagaing* Streek van wes Birma.

In 1942 was die stryd van die *Htauk Kyant* Padblokkade hier geveg tussen die Japannese troepe en die Geallieerde magte turwyl hulle onttrek van Rangoon na Indië.

## Verwysings 
## Eksterne skakels 
* Maplandia Wêreld Gazetteer
Janus Lauritz Andreas Kolderup Rosenvinge

**Janus Lauritz Andreas Kolderup Rosenvinge**, algemeen aangehaal as *Lauritz Kolderup Rosenvinge* (7 November 1858 - 1939) was 'n Deense plantkundige en fikoloog.

Kolderup Rosenvinge het sy Ph.D. in 1888 by die Universiteit van Kopenhagen verwerf. Hy was 'n dosent in plantkunde aan die Polyteknisk Læreanstalt vanaf 1900, en professor in plantkunde aan die Universiteit van Kopenhagen vanaf 1916, gefokus op spoorplante. Hy het ondersoeke uitgevoer na alge in Deense waters en in die Noord-Atlantiese Oseaan.

Die alge genus *Rosenvingea Børgesen* word na hom vernoem.
 
Die standaard outeursafkorting **Rosenv.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting
* Plantkunde

## Verwysings
Jacinto Ayala

**Jacinto de Jesus Ayala Benjamin** (gebore 13 Januarie 1987) is 'n Dominikaanse swemmer. Hy het deelgeneem aan die Olimpiese Somerspele 2008.

## Eksterne skakels 
*
Tonsea taal

**Tonsea** (Tonsea') is 'n Austronesische taal van die noordelike punt van Sulawesi, Indonesië. Dit is deel van die Minahasan tak van die Filippynse tale.

## Verwysings
Evelyn Dalberg

**Evelyn Dalberg** (23 Mei 1939 - 30 November 2025) was 'n bekende Suid-Afrikaanse operasangeres wat gereeld as mezzosopraan of alt vir die destydse streekrade van Suid-Afrika opgetree het. Sy het verskeie belangrike pryse vir haar rolle van die streekkunsterade ontvang.

Dalberg is op 23 Mei 1939 in Leipzig, Duitsland, gebore en is die enigste kind van die Britse bas Frederick Dalberg en die Duitse sopraan Ellen Winter. Sy het haar musiekopleiding aan die *Guildhall School of Music* in Londen ontvang en in 1953 as 'n *ad hoc*-lid in die koor van die Covent Garden gesing. Gedurende 1957 het sy na Duitsland vertrek, waar sy sopraanrolle aan die Koblenz-teater gesing het.

Ná haar huwelik met Werner EichIer, 'n Duitse fagotspeler, het hulle hul in Suid-Afrika gevestig. In 1967 is sy aangestel as lektrise in sang aan die Suid-Afrikaanse Musiekkollege in Kaapstad. Sy was vir 'n lang tydperk 'n lid van die permanente operagroep van Kruik.

Haar opera-repertorium sluit onder meer in Ulrica in *Un Ballo in Maschera*, Suzuki in *Madama Butterfly*, Amneris in *Aïda* en *Carmen.*

Dalberg is op 86 leeftyd in New Hanover, KwaZulu-Natal op 30 November 2025 oorlede.

## Verwysings 
## Bronnelys 
* Wêreldspektrum, Volume 4, bl.201,
Geologiese Museum van die Universiteit van Kopenhagen

duimnael|regs|330px|Geologisk Museum

**Die Geologiese Museum van die Kopenhagen** is 'n geologie museum geleë op *Øster Voldgade*, in die noordoostelike hoek van die Botaniese Tuin van Kopenhagen, in Kopenhagen, Denemarke. Soos die botaniese tuin, is die museum deel van die wyer verskeidenheid van sentrums wat deel uitmaak van die Natuurhistoriese Museum van Denemarke. Die museum bied uitstallings aan, maar fasiliteer ook navorsing en studie as deel van die Universiteit van Kopenhagen. Sommige van die museumpersoneel neem aktief deel aan wêreldwye navorsing, byvoorbeeld in Groenland. 

Van die versamelings wat deur die museum gehuisves word, dateer uit die 17de eeu. Die museum vorm sedert 1772 deel van die Universiteit van Kopenhagen. Die oorspronklike ligginig was in Nørregade, maar in 1893 het die museum geskuif na die huidige gebou, wat nuut was gebou om die museum te huisves. Van 1810 tot 1976 was die naam van die museum die *Mineralogisk Museum*. 

## Uitstallings 
* Kristallografie 
* Minerale 
* Geologie van Denemarke 
* Geologie van Groenland 
* Kontinentale Drywing 
* Die Sonnestelsel 

Duimnael|regs|330px|Die Agpalilik meteoriet buite die museum
Die Agpalilik meteoriet, 'n deel van die Cape York meteoriet wat sowat 20 ton weeg, kan in die museumhof gesien word. Ook op uitstalling is 'n klein rots uit die Taurus-Littrow-streek van die Maan, wat in 1972 deur die Apollo 17 ruimtereisigers teruggebring is.

## Verwysings
Blik

duimnael|'n Leë blikkie
**Blik** is 'n dun staalplaat wat aan weerskante met 'n lagie tin bedek is. Dit is 'n sterk materiaal wat maklik buig en redelik teen roes bestand is. Daarby kan daar maklik op gedruk, geskryf of geskilder word, eienskappe wat dit baie geskik maak vir die verpakking van lewensmiddele. Die gewildheid daarvan het veral toegeneem nadat dit tegnies moontlik geword het om voedsel lugdig en gesteriliseer daarin te verpak. In die 19e eeu het die vervaardiging van blik in 'n belangrike industrie ontwikkel. Vandag geskied die vervaardiging van blik deur 'n hoogs gemeganiseerde proses.

Daar is reeds in die 14e eeu in Nürnberg met die vervaardiging van dié materiaal begin. Die smede van Nürnberg het reeds kennis gehad van die vertinning van ystervoorwerpe en het dieselfde proses op die vertinning van plaatyster toegepas. Tot laat in die 16e eeu het Nürnberg die voortou geneem in vertinning en die handel in blik. In die 17e en 18e eeu het die monopolie by die Saksiese industrie berus.

In Engeland, Frankryk en Vlaandere is daar eers in die 18e eeu met die vervaardiging van blik begin. Blik was die grondstof vir tinsmede wat voorwerpe vir versiering en verpakking gemaak het. Blik is vervaardig waar die grondstowwe daarvoor byderhand was, terwyl die bewerking daarvan geskied het in sentra waar die aanvraag na blikware groot was. In alle noemenswaardige stede is blik wel professioneel bewerk en daar word steeds meer gebruike voor gevind.

## Bronnelys 
* Wêreldspektrum, Vol. 3, 103-104,
Charles Eugène Bertrand

**Charles Eugène Bertrand** (* 2 Januarie 1851, † 18 Augustus 1917 in Parys) was 'n Franse plantkundige, paleobotanis en geoloog. Hy word onthou vir sy navorsing rakende die vorming van steenkool.

Hy het in die wetenskap in Parys studeer, waar hy onder die invloed van die plantkundige Joseph Decaisne en plantfisioloog Pierre Paul Deherain gekom het. In 1874 behaal hy sy doktorsgraad in die wetenskap, en word later aangestel as professor in plantkunde aan die Universiteit van Lille (1878). Van 1881 tot 1887 was hy hoof van die *Archives botaniques du nord de la France*. 

Sedert 1878 was hy 'n lid van die Botaniese Vereniging van Frankryk (*Société botanique de France*).  Hy was die vader van die plantkundige Paul Charles Édouard Bertrand (1879-1944).

Die standaard-outeursafkorting **C.E.Bertrand** word gebruik om hierdie persoon as die skrywer aan te dui wanneer 'n botaniese naam aangehaal word.

## Gedeeltelike lys van publikasies 
* *Anatomie comparée des tiges et des feuilles chez les gnétacies et chez les conifères*, 1874 - Comparative anatomy of the stems and leaves of Gnetaceae] with conifers.
* ''Traité de botanique à l'usage des aspirants au grade de licencié ès sciences naturelles et au grade d'agrégé des lycées pour les sciences naturelles*, 1881.
* *Recherches sur les tmésiptéridées*, 1883 - Research of Tmesipteridaceae.
* *Nouvelles remarques sur le Kerosene shale de la Nouvelle-Galles du Sud*, 1895 - New remarks on kerosene shale of New South Wales.
* *Les charbons humiques et les charbons de purins'', 1898 - Humic coal, etc.

## Sien ook 
* Lys van botaniste volgens outeursafkorting
* Plantkunde
* Geologie
* Paleontologie

## Verwysings
Frederick Dalberg

duimnael|Die Zauberflöte, die towerfluit (opera)

**Frederick Dalberg** (1907—1988) was 'n operasanger wat as bas hoë aansien in die buiteland verwerf het. Vir sy bydrae tot die Duitse opera en oratorium is die titel "Kammersänger" in Duitsland aan hom toegeken. Hy is ook in die tweede uitgawe van "Unvergängliche Stimmen" opgeneem. Die Dalberg-beurs vir jong Suid-Afrikaanse sangers is in 1988 tot sy nagedagtenis ingestel.

## Lewensloop 
Dalberg (gebore Frederick Dalrymple) is op 7 Januarie 1907 in Newcastle upon Tyne, Brittanje, gebore. Op twaalfjarige ouderdom het sy ouers na Suid-Afrika geïmmigreer en hulle in Pretoria gevestig, waar hy jare lank in die koor van die St. Alban-katedraal was. Op negentienjarige leeftyd het hy sanglesse by Ernesto Ferri in Johannesburg begin neem, en in 1930 het hy na Dresden vertrek om verder in sang te studeer. In 1931 is hy in Leipzig vir drie jaar aangestel as eerste bas, en in 1946 het hy die hoofbas van die Staatsopera in München geword. In 1951 is hy in dieselfde pos by Covent Garden aangestel. Hy het in 1957 bedank en eerste bas geword by die operahuis in Mannheim, waar hy tot met sy aftrede in 1970 gebly het. Hy was vanaf 1970 deeltydse lektor in sang aan die Konservatorium vir Musiek van die Universiteit van Stellenbosch en sangadviseur by Kruik.

Frederick Dalberg was as sanger hoog aangeskrewe in die buiteland en het gereeld saam met beroemdes opgetree, onder andere saam met Maria Callas en Ebe Stigniani in *Norma* in Govent Garden en in talle Wagner-rolle by Bayreuth met Herbert von Karajan as dirigent. Terwyl hy aan Govent Garden verbonde was, het hy ook in die premières van Benjamin Britten en William Walton se werke opgetree.

Sy optredes in Suid-Afrika was beperk tot 'n paar operarolle, onder meer as Sarastro in *Die Zauberflöte* (Die Towerfluit) van Mozart tydens die Uniefees in Bloemfontein in 1960, Opsa se produksie van *Der Wildschütz* en Truk se *Faust.* 

Dalberg was met die Duitse sopraan Ellen Winter getroud. Hulle dogter, Evelyn Dalberg (gebore 1939), het ook 'n operasanger geword. Hy is op 9 Mei 1988 in Suid-Afrika oorlede.

## Bronnelys 
* Wêreldspektrum, Volume 4, bl.201-202, 

## Verwysings
Orania Beweging

Die **Orania Beweging** (ook: **Afrikanervryheidstigting** Die huidige president van die Orania Beweging is Carel Boshoff IV.

Die Orania Beweging hanteer die eksterne skakeling van Orania en onderhou kontakte met ander organisasies in Suid-Afrika en daarbuite. Ook probeer die Orania Beweging met verskeie filiale die gemeenskapslewe binne Orania aan te jaag.

## Geskiedenis 
Aan die einde van die 1970's het die Suid-Afrikaanse Buro vir Rasse-aangeleenthede onder leiding van Carel Boshoff gestel dat apartheid onvolhoubaar was en swart meerderheidsregering in Suid-Afrika onvermydelik was. SABRA het destyds voorgestel dat Afrikaner-selfbeskikking op 'n ander manier bereik moes word: in plek van ander volke uit Suid-Afrika onafhanklik te laat word, moes die Afrikaner homself uit Suid-Afrika onttrek om sodoende sy vryheid te verseker.

In 1988 is die Afrikanervryheidstigting opgerig met die doel om die gedagte van SABRA in die praktijk te ontwikkel. Na die koop van Orania in 1991 is die kantore van die Afrikanervryheidstigting na Orania geskuif. Die Afrikanervryheidstigting was daarna nou betrokke gewees by die ontwikkeling van Orania as unieke Afrikanerdorp.

In 2002 het die Afrikanervryheidstigting 'n handelsnaam, Orania Beweging, aangeneem. Ook het die Orania Beweging SABRA oorgeneem, wat 'n filiaal in die vorm van EPOG geword het.

In 2009 is die Orania Beweging en die Orania Dorpsraad, wat die dorp feitlik bestuur, heeltemal van mekaar geskei en die take is beter verdeel. Die Orania Dorpsraad doen alle munisipale take en die Orania Beweging doen eksterne skakeling en bemarking van die dorp.

## Die vereniging 
Die Orania Beweging het 'n verenigingsbestuur bestaande uit 40 lede, die Burgerraad, wat vir die helfte deur die lede gekies word. Die ander helfte bestaan uit die oprigters van die Orania Beweging. Die Burgerraad stel 'n Uitvoerende Raad aan, wat die vereniging se daaglikse bestuur is. Die Praesidium lei die organe van die vereniging en bestaan uit die president, die onderpresidente en die uitvoerende hoof.

Die Orania Beweging het tans ongeveer 5&nbsp;000 lede. Ledegeld is die grootste bron van inkomste. In 2016 het die Orania Beweging 'n begroting van ongeveer  gehad, 'n groei van 25% ten opsigte van 2015. Ook onderhou die Orania Beweging 'n elektroniese nuusbrief en 'n webwerf. Die belangrikste kommunikasiemiddel van die vereniging is egter sy Facebookblad, wat meer as 90&nbsp;000 *likes* het.

Die filiaal EPOG publiseer sedert 2016 die filosofiese tydskrif *Rede*. EPOG druk ook boeke.

## Sien ook 
* Akkoord oor Afrikaner-selfbeskikking
* Carel Boshoff
* Orania
* Orania Verteenwoordigende Raad

## Eksterne skakels 
* 
* Toekomsgesprek
* Rede 

## Verwysings
Grand Central-watertoring

Die **Grand Central-watertoring** in Midrand naby Johannesburg in Suid-Afrika is 'n uitsonderlike watertoring, gedeeltelik weens sy ontwerp as 'n betonhouer in die vorm van 'n omgekeerde keël, en ook met inagneming van die volume van die toring: 6&nbsp;500&nbsp;m³. Dit is in 1997 gebou, en is naby die Grand Central Lughawe in Midrand geleë.

## Verwysings 
## Verdere leesstof 
* Christina Muwanga: *South Africa: a guide to recent architecture.* Ellipsis, London 1998, , pp. 216–217.
Dundiya-rebellie

Die **Dundiya-rebellie** was 'n laat 18de-eeuse opstand teen die Ahom-koninkryk (deel van hedendaagse Indië) in die Borphukan se domein (Kamrup-streek). Die rebellie was onder leiding van Haradutta Bujarbarua wat, saam met huursoldate, daarin geslaag het om die meeste van die noordelike Kamrup te beset voordat hy teruggrdryf is. Hierdie rebellie het plaasgevind net toe die Moamoria-rebellie begin het in die *Upper Assam*, maar na die Ahom-koningsgesindes herstel is deur Kaptein Welsh in 1792.

## Verwysings 
## Bronne 
* Baruah, S. L. (1993). *Last Days of Ahom Monarchy*. Munshiram Manoharlal Publishers Pvt Ltd, New Delhi.
Amable Jodoin

**Amable Jodoin** (31 Mei 1828 &#x2013; 8 Januarie 1880) was 'n sakeman en politieke figuur in Quebec. Hy het vir Chambly verteenwoordig in die Kanadese Laerhuis van 1874 tot 1875 as 'n Liberale lid.

Hy was gebore in Boucherville, Laer Kanada, die seun van Amable Jodoin en Ester Weilbrenner. Jodoin het gedien as 'n lid van Montreal se stadsraad. Hy was getroud met Marie-Hélène Jodoin in 1853. Jodoin was 'n direkteur van die Metropolitaanse Bank. In 1870, het hy 'n gietery gekoop  in Longueuil. Die Jodoins het ook verskeie eiendomme gekoop in die Ou Montreal gebied. Sy verkiesing tot die Laerhuis in 1874 was omgeslaan; hy het die deur-verkiesing wat gevolg het in 1875 ook gewen, maar daardie verkiesing is weer geappelleer; Pierre Basile Benoit het die deur-verkiesing in 1867 gewen. Jodoin het vier jaar later op die ouderdom van 51 gesterf in Beloeil, Quebec.

## Verwysings
Joey Wadding

**Joey Wadding** is 'n 'n Gaeliese sokkerspeler van County Wexford, Ierland. Hy speel met die Wexford inter-county span.

## Verwysings
Horingconcerto nr. 1 (Mozart)

Wolfgang Amadeus Mozart se **Horingconcerto nr. 1** in D-majeur, K. (412+514)/386b is laat in Mozart se lewe, waarskynlik in 1791, sy sterfjaar, geskryf. (K. 514)

Hierdie horingconcerto is een van twee horingconcerto's van Mozart wat fagot bevat — die ander is K. 447, maar in hierdie een "behandel hy hulle met onverskilligheid in die eerste beweging". Dit is die enigste van Mozart se horingconcerto's wat in D-majeur geskryf is (die ander is in E-mol-majeur) en die enigste wat slegs twee bewegings bevat in plaas van die gewone drie,

'n Vergelyking tussen Mozart se weergawe en Süssmayr se weergawe dui aan dat Süssmayr weinig van Mozart se materiaal gebruik het: b. 1–40 van Mozart se outograaf stem amper heeltemal ooreen met b. 1–44 van Süssmayr se weergawe, waarna die twee weergawes divergeer met slegs enkele balke (b. 59–62, 84–92, 109–116) in Süssmayr se weergawe wat hoegenaamd met Mozart se materiaal ooreenstem.

Die rondo in die outograafpartituur bevat bisarre teks in Italiaans wat heel waarskynlik aan Leutgeb geaddresseer is:
''Vir jou, mnr. Donkie—Kom aan—vinnig—spring nou weg—soos 'n goeie genoot—wees braaf—Is jy al klaar?—vir jou—bees—o wat 'n dissonansie—O!—O wee!!—Wel gedaan, arme knaap—o, pyn in die balle!—O God, hoe vinnig!—jy maak my lag—help—skep asem—gaan voort, gaan voort—dis 'n bietjie beter—nog nie klaar nie?—jou aaklige vark!—hoe bekoorlik is jy!—liewe een!—klein donkie!— ha, ha, ha—haal asem!—Maar speel darem een noot, jou peester!—Aha! Bravo, bravo, hoera!—Jy gaan my vir die vierde keer verveel, en goddank dis die laaste—O kry nou end, ek smeek jou!—Verwar dit—en bravura?—Bravo!—o, 'n skaap wat blêr—is jy klaar?—Dankie tog!—Genoeg, genoeg!''

## Sien ook 
* Köchel-katalogus

## Verwysings 
## Bronne 
* 
* 

## Eksterne skakels 
* 
* 
*
George Simpson (Kanadese politikus)

**George Woodside Simpson** (10 Desember 1858 – 21 Oktober 1906) was 'n boer en politieke figuur op Prins Edward Eiland. Hy het *1st Queens* verteenwoordig in die Wetgewende Vergadering van Prins Edward Eiland van 1901 tot 1906 as 'n liberaal.

Hy is gebore in Bay View, Prins Edward Eiland, die seun van John Simpson. In 1888, is hy getroud met Catherine Taylor. Simpson was aktief in die *temperance movement*. Hy is benoem na die Uitvoerende Raad in 1903. In 1906, is hy gekies as 'n Liberale kandidaat vir die federale lys van ''Queen's,'' maar hy is oorlede op die ouderdom van 47 voor die federale verkiesing gehou is.

## Verwysings 
*
William Pierron

**William Pierron** was 'n Republikeinse lid van die Wisconsin Staat Vergadering van Milwaukee vir twee terme (1881 en 1891).

## Notas
North Carolina Black Repertory Company

Die ***North Carolina Black Repertory Company*** is gestig in Winston-Salem, North Carolina in 1979 deur Larry Leon Hamlin. Dit was die eerste organisasie vir swart teater in die staat.

Bykomend tot die vervaardiging van verskeie produksies regdeur die jaar, is hulle mees noemenswaardige program is die *National Black Theatre Festival*.

## Notas 
## Verdere leesstof 
*
Rasos de Peguera

duimnael|Die ski-stasie
**Rasos de Peguera** is 'n ski-oord geleë naby Berga, in Katalonië (Spanje), wat tans buite diens is.

Die Katalaanse regering het belowe om die oord te help, soos dit met ander doen, om die modernisering en implementering van die kompleks begin, as 'n private inisiatief die projek lei. Die projek sluit in die skepping van 'n wildtuin in die gebied van Raset, 'n gebied van langlaufen, en die modernisering van die bestaande Alpine Ski-gebied.

Rasos de Peguera was die eerste plek vir ski in Katalonië, en in 2008 het die eeufees van die beroemde reis na die *Sanctuary of Corbera* gevier, 'n inisiatief van die  en die Katalaans Federasie van Winter Sport.

## Verwysings
Danacord

**Danacord** is 'n Deense klassieke musiek -platemaatskappy wat in 1979 in Kopenhagen deur Jesper Buhl gestig is. Danacord het baie première-opnames van minder bekende Deense musiek gemaak. Danacord het ook historiese opnames soos die opname deur die Kai Olsson (1924-1996) weer vrygestel, en opname vir die Deense Radio van 26 Deense vioolconcertos, van 200 jaar, in 10 volumes.

## Verwysings 
## Eksterne skakels 
* Oor Danacord
Toros Universiteit

**Toros Universiteit** is 'n onlangs gestigte universiteit in Mersin, Turkye.

Dit is amptelik gestig op 23 Julie 2009 deur die Mersin Onderwys Stigting (), 'n stigting gestig 40 jaar gelede en aktief in die stigting van hoërskole. Dit is 'n private nie-wins () universiteit. Dit is vernoem na die Taurus-Berge, 'n bergreeks wat strek vanaf oos na wes in die suide van Turkye.

Vandag, is daar twee universiteite in Mersin Provinsie; Mersin Universiteit is 'n openbare universiteit en Çağ Universiteit is nog 'n private universiteit.

## Akademiese eenhede van Toros Universiteit 
Tans is die eenhede van die universiteit is soos volg
* Skool vir Ingenieurswese
# Rekenaar-Ingenieurswese
# Elektriese en Elektroniese Ingenieurswese
# Industriële Ingenieurswese
# Sagteware-Ingenieurswese
* Die skool van Ekonomiese, Administratiewe en Sosiale Wetenskappe
# Ekonomie

## Beplande eenhede 
* Die skool van kommunikasie
* Die skool van Kunste
* Die skool van Tegnologie en bestuur
* Die skool van buitelandse tale

## Navorsing & Ontwikkeling Laboratoriums 
* Nanomaterial Produksie Laboratorium (http://www.pesti.net)
Verder, nagraadse skole en 'n professionele skool, sowel as 'n paar ander departemente van die Skool vir Ingenieurswese en die Skool van Ekonomiese, Administratiewe en Sosiale Wetenskappe, is onder die beplanning.

## Verwysings
Witbloedsel

duimnael|Witbloedselle
**Witbloedselle**, ook bekend as **leukosite**, is die selle van die immuunsisteem wat die liggaam teen kieme beskerm. Alle witbloedselle ontwikkel uit hematopoietiese selle: multipotente selle (selle wat in verskillende seltipes kan ontwikkel) in die beenmurg. Witbloedselle kom oral in die liggaam voor, veral in die bloed en limfstelsel.  

Daar word drie verskillende soorte wit bloedliggaampies (Ieukosiete) onderskei, naamlik granulosiete, limfosiete en monosiete. Granulosiete word weer onderverdeel in neutrofiele, basofiele en eosinofiele. Witbloedselle is fagosities, wat beteken dat hulle die vermoë het om bakterieë op te neem en dit dan te verteer of te vernietig. Witbloedselle speel ook 'n belangrike rol in die vorming en verspreiding van teenliggame in die bloed. Witbloedselle verhoed dat bakterieë in die liggaam versprei aangesien hierdie bloedliggaampies in groot hoeveelhede by chroniese letsels versamel. In 'n kubieke millimeter bloed is daar sowat 8 000 witbloedselle, dus heelwat minder as die aantal rooibloedselle. Ten spyte hiervan moet die beenmurg baie meer witbloedselle as rooibloedselle vervaardig omdat die witbloedselle nie baie lank lewe nie. 

Witbloedselle het geen vaste vorm nie en diffundeer maklik deur die wande van die haarbloedvate sodat dit tussen die selle kan rondbeweeg. Witbloedselle het selkerne asook alle normale sitoplasmiese organelle, en hulle word hoofsaaklik in die milt en die limfkliere vervaardig.

In die geval van bloedkanker (leukemie) word 'n oormatige hoeveelheid witbloedselle sonder enige bepaalde rede deur die liggaam vervaardig. Die oormaat witbloedselle maak dat daar nie genoeg ruimte vir rooibloedselle is nie. Die pasiënt ontwikkel dan 'n ernstige bloedarmoede, wat uiteindelik noodlottige gevolge kan hê.

## Bronnelys 
* Wêreldspektrum, Vol. 3, 104-108,
QBittorrent

**qBittorrent** is 'n kruisplatform-kliënt vir die BitTorrent-protokol wat vrygestel word onder die GNU GPL, weergawe 2. qBittorrent streef daarna om 'n vrye en oopbronalternatief vir gewilde kliënte soos µTorrent te wees.

qBittorrent is geskryf in C++. Dit maak gebruik van Boost, Qt toolkit, en die libtorrent-rasterbar-biblioteek (vir die torrent-agterkand). Sy opsionele soekfunksionaliteit is geskryf in Python. Dus word Python-ondersteuning op die stelsel vereis.

## Geskiedenis 
qBittorrent is oorspronklik ontwikkel in Maart 2006 deur Christophe Dumez van die Université de technologie de Belfort-Montbéliard (Universiteit van Tegnologie van Belfort-Montbeliard) in Frankryk.

Dit word tans ontwikkel deur bydraers wêreldwyd en is befonds deur middel van skenkings. In Junie 2013 word sledgehammer_999 uit Griekeland die leier van die projek.

## Funksies 
Sommige van die funksionaliteit van qBittorrent sluit in:
* Bandwydteskeduleerder
* Bind al die verkeer tot 'n spesifieke koppelvlak
* Beheer oor torrents, spoorsnyers en eweknieë (Torrent-toue en -prioritisering en Torrent-inhoudseleksie en prioritisering)
* Kruisplatform: Linux, Windows, Mac OS X, FreeBSD, OS/2
* DHT, PeX, geënkripteerde verbindings, LSD, UPnP, NAT-PMP port forwarding ondersteuning, µTP, magneet skakels, private torrents
* IP-filter: lêer tipes *eMule dat*, of *PeerGuardian*
* Ondersteuning van IPv6, maar kan nie IPv4 en IPv6 op een slag gebruik nie
* Geïntegreerde RSS-voerleser (met gevorderde aflaai filters) en aflaaier
* Geïntegreerde torrent-soekenjin (Gelyktydige soek in baie Torrent-soekplekke en Kategorie-spesifieke soeknavrae (bv. Boeke, Musiek, Sagteware))
* Afstandbeheer deur middel van 'n Veilige Web-Gebruiker Koppelvlak
* Opeenvolgende aflaai (aflaai in orde)
* Super-saai opsie
* Torrent skepping hulpmiddel
* Torrent toustaan, filter, en prioritisering
* Unicode-ondersteuning, beskikbaar in ~70 tale

## Ontvangs 
'n Hersiening deur MakeUseOf beskryf qBittorrent as "'''n baie stabiele en elegante instrument''" met 'n skoon en warboel-vry koppelvlak. Ghacks het qBittorrent voorgestel as 'n goeie alternatief vir µTorrent vir enige iemand afgesit deur onlangse veranderinge aan µTorrent.

## Verwysings 
## Eksterne skakels 
*  Amptelike webwerf
* GitHub
Bloedplaatjie

[duimnael|Bbloedplaatjies (blou kolletjies) omring deur [Rooibloedsel|rooibloedselle (pienk en rond)]]
**Bloedplaatjies** (trombosiete) is mikroskopiese skyfies wat 'n belangrike rol in bloedstolling vervul. Die sowat 250 000 bloedplaatjies wat in 'n kubieke millimeter bloed voorkom, lewe slegs sowat vier dae lank.

Wanneer 'n wond deur die beskadiging van 'n bloedvat ontstaan, word onaktiewe protrombien, wat in die lewer vervaardig word, deur tromboplastien en kalsiumsoute in die teenwoordigheid van verskeie ensieme na aktiewe trombien verander. Hierdie aktiewe trombien verander die oplosbare fibrinogeen in die bloed na onoplosbare fibrien, wat 'n draderige voorkoms het. Rooibloed- en witbloedselle kom tussen hierdie fibriendraadjies voor en koek dan saam met die bloedplaatjies aan die fibriendraadjies vas. Indien 'n bloedvat beseer word, klou die bloedplaatjies onmiddellik in groot hoeveelhede aan die wond en aan mekaar vas. Die wondopening word op dié wyse vernou en die bloeding kan makliker gestelp word. Hierdie stollingsproses duur sowat 5 minute.

## Bronnelys 
* Wêreldspektrum, Vol. 3, 104-108,
Leonard Plukenet

**Leonard Plukenet** (1641-1706) was 'n Engelse plantkundige, Professor in Plantkunde en tuinier van koningin Mary. Plukenet het Phytographia (Londen, 1691-1692) in vier dele gepubliseer waarin hy seldsame eksotiese plante beskryf en geïllustreer het. Dit is 'n baie geïllustreerde werk van meer as 2 700 figure en word gereeld in boeke en referate vanaf die 17de eeu tot die hede aangehaal. Hy het saam met John Ray in die tweede volume van Historia Plantarum (Londen, 1686-1704) saamgewerk. Paul Dietrich Giseke (1741-1796) vergelyk Plukenet se spesies met dié van Linnaeus in Index Linnaeanus (Hamburg, 1779).
Pluk. mant., verwys na die derde volume (Londen, 1700) van die eerste uitgawe van Historia Plantarum, waarvan alles gepubliseer is in 1691.

Die standaard outeursafkorting **Pluk.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Plantkunde
* Lys van botaniste volgens outeursafkorting

## Verwysings 
* *Phytographia*, sive stirpium illustriorum et minus cognitarum icones, tabulis aeneis summa diligentia elaboratae, quarum unaquaque titulis descriptoriis ex notis suis propriis et characteristicis desumtis insignita, ab aliis ejusdem sortis facile discriminantur, by Leonard Plukenet, London: 1769.
* *Codex Bentingiana*, the catalog of the garden of Hans Willem Bentinck was a source for the Phytographia
Fagot

duimnael|Fagot

Die **fagot** (ook bekend as die **baspyp**) is ŉ besondere lang houtblaasinstrument, en ten einde dié blaasinstrument meer hanteerbaar te maak word dit in 'n U-vorm teruggevou. Vanweë die lengte het die toonomvang na onder baie uitgebrei sodat dit 'n totale omvang van meer as drie oktawe het.

Gedurende Bach en Handel se tyd het die fagot vier kleppe gehad. Die instrument is in die laat 18e eeu en in die 19e eeu tegnies deur Carl Almenraeder en Wilhelm Heckel verbeter. Dit is 'n dubbelrietinstrument en is verwant aan die hobo.

[duimnael|Fagot en [kontrafagot]]

Die toonmoontlikhede van die fagot is feitlik onbeperk. Afgesien van sy ryk en warm klanke, wat hom veral geskik maak vir solopassasies, kan hy ook uitstekend aansluit by die strykers en die koperseksie in die orkes. Vinnige lopies en staccato's word ook met gemak hanteer. Veral die staccato-gedeeltes word dikwels vir komiese effekte gebruik, wat dan ook die fagot die bynaam "nar van die orkes" besorg het.

Die kontrafagot is 5,93 m lank en is in 'n dubbele U-vorm teruggevou. Dit kan 'n oktaaf laer as die fagot speel.

'n Persoon wat die fagot bespeel, word 'n fagotblaser genoem.

## Sien ook 
### Bekende werke vir fagot 
* Fagotconcerto, K. 191 deur Wolfgang Amadeus Mozart, die enigste oorlewende werk uit drie oorspronklike fagotconcerto's wat hy geskryf het

### Noemenswaardige fagotblasers 
* Aligi Voltan

## Verwysings 
## Bronne 
* *Wêreldspektrum*, Vol. 3, 93,
Leë Heuwels

**Leë Heuwels** (Russies: Пустые холмы, *Poestije Cholmi*) is 'n niekommersiële, alternatiewe opelugkuns-en-musiekfees in Rusland.

Die fees word sedert 2003 jaarliks gehou, gewoonlik oor 'n paar dae in Junie, in die Kaloega- of Smolensk-oblast. Dit is 'n niewinsgewende geleentheid met geen toegangsgeld of borgskap nie. Vrywilligers is verantwoordelik vir die aanbieding. Die aantal besoekers het gegroei van 300 in 2003 tot meer as 45&nbsp;000 in 2008.

In teenstelling met die meeste musiekfeeste het Leë Heuwels geen spesifieke musiekformaat of styl nie. Van die genres op die fees is folk, blues, rockmusiek, reggae en soms elektroniese musiek, jazz of avant-garde. Al die deelnemers word streng deur 'n spesiale komitee gekies; die musikaal prominentste musiekgroepe word gekies, ongeag hul kommersiële sukses of gewildheid. In die finale program van die fees is sowat die helfte van die deelnemers dus net aan 'n paar mense bekend, en vir baie musikante is hul verskyning op die "Heuwels" hul eerste stap na gewildheid.

## Eksterne skakels 
* Amptelike webwerf (ru) 
* Amptelike webwerf (engelse weergawe)
Paul Charles Édouard Bertrand

**Paul Charles Édouard Bertrand** (10 Julie 1879, Loos-Lez-Lille - 24 Februarie 1944, Parys) was 'n Franse paleobotanis. Hy was die seun van die botanikus Charles Eugène Bertrand (1851-1917).

Hy het aan die Universiteit van Lille studeer, en in 1903 sy graad in natuurwetenskappe ontvang, en sy doktorsgraad in 1909. In 1910 word hy dosent in paleontologie en direkteur van die Lille-steenkoolmuseum. In 1927 het hy die voorstitterskap van paleobotanie bereik, 'n onderskeid wat spesiaal vir Bertrand geskep is. Van 1938 tot 1944 (sy sterfjaar) het hy as voorsitter van die *Anatomie comparée des végétaux actues et fossiles* by die Nasionale Natuurhistoriese Museum (Frans: ''Muséum national d'histoire naturelle*) in Parys gedien.

Sy werk het grootliks betrekking gehad op die vergelykende anatomie van fossielplante, vergelykende morfologiese ondersoeke van lewende en fossielplante, en studies met betrekking tot Carboon-biostratigrafie. Hy het beduidende bydraes gelewer in sy navorsing oor die struktuur van vroeë varings en varingagtige plante. Hy word gekrediteer met die definisie van die taksonomie *Etapteris* en *Metaclepsydropsis''.

Die standaard-outeursafkorting **P.Bertrand** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting
* Plantkunde
* Paleobotanie
* Paleontologie

## Verwysings
George Edward Post

**George Edward Post** (1838-1909), seun van Alfred Charles Post, was 'n professor in chirurgie by die Siriese Protestantse Kollege in Beiroet, nou die Amerikaanse Universiteit van Beiroet (AUB). 

Hy het oorspronklik gegradueer aan die Universiteitskollege van New York.  Hy het later 18 artikels in Arabies gepubliseer, insluitend *Arabic Dictionary of the Holy Bible*, *Classification and Study of Principles of Plant Physiology and Function* asook *Rules How to Succeed*. Hy het ook twee tekste van Arabies na Engels vertaal.

Post het oor 'n wye spektrum op die gebiede van natuurhistoriese geskiedenis, geneeskunde en teologie gepubliseer.  Post het formeel 221 taxa beskryf en in 1896 'n uitgebreide volume oor die Plante van Sirië, Palestina en Sinai gepubliseer.
Hy was ook in 1893 'n bydraer tot Smith se Bybelwoordeboek. 
Hy was ook in 1932 die mede-redakteur (saam met John Edward Dinsmore), van *Flora of Syria, Palestine, And Sinai: Volume 1: A Handbook of The Flowering Plants and Ferns, Native and Naturalized From The Taurus to Ras Muhammad* en   From the Mediterranean Sea to The Syrian Desert, Vol I and II''.  Dit sluit die beskrywing van baie nuwe plante, insluitende Iris hermona in . 

Die standaard-outeursafkorting **Post** word gebruik om hierdie persoon as die skrywer aan te dui wanneer 'n botaniese naam aangehaal word.

## Ander Bronne 
* Jessup, H. H., 1910. Fifty-three years in Syria. New York: Fleming H. Revell. 2 volumes.
* Khoury, G.Y., 1992. The founding fathers of the American University of Beirut biographies. Beirut: American University of Beirut. Pp 232 (English), 215 (Arabic).
* Musselman, L.J., 2006. The botanical activities of George Edward Post (1838-1909). Archives of natural history 33(2): 282-301.

## Sien ook 
* Lys van botaniste volgens outeursafkorting
* Teologie
* Geneeskunde
* Plantkunde

## Verwysings 
## Eksterne skakels 
*
Iranse Hokkiefederasie

Die **Iranse Hokkiefederasie** (IHF) is die nasionale beheerliggaam vir hokkie in Iran. Dit is verbind aan die Internasionale Hokkiefederasie (FIH). Die hoofkwartier van die federasie is in Teheran.

Die IHF se interim-president is Dr Bahram Ghadimi  en die sekretaris is Hassan Abazari.

## Verwysings 
## Eksterne skakels 
* (fa) Iranse Hokkiefederasie
* Iran Hockey FIH
Alfred Charles Post

**Alfred Charles Post** (13 Januarie 1806, New York - 7 Februarie 1886) was 'n Amerikaanse chirurg. 

Hy het in 1822 aan die Columbia Kollege gegradueer, aan die Columbia University College of Physicians and Surgeons in 1827, en ook gestudeer in Parys, Wene, Berlyn en Londen (1827-29). Hy was professor by die Castleton Mediese Kollege, Vermont (van oftalmiese chirurgie, 1842-44, van chirurgie 1844-51), professor in chirurgie by New York Universiteit (1851-75), emeritus professor (1875-86), en president van die mediese fakulteit (1873-86). 

Hy was 'n mede-lid van die Akademie van Geneeskunde, waarvan hy in 1867-68 president was. Post het *Observations on the Cure of Stammering*  (1841) geskryf. Hy was 'n ontwerper van verskeie chirurgiese instrumente en toestelle.

Hy het in 1831 met Harriet Beers, dogter van Cyrenius Beers, getrou, en het elf kinders gehad, onder andere George Edward Post.

## Sien ook 
* Chirurgie

## Verwysings
Kerinci Meer

**Kerinci Meer** (Indonesies **Danau Kerinci**) is 'n Meer in Djambi, Indonesië. Dit is geleë op .

## Sien ook 
* Lys van mere in Indonesië

## Verwysings
Smith se Bybelwoordeboek

duimnael|regs|330px|''Smith's Bible Dictionary'', 1863
duimnael|regs|300px|Sir William Smith.
**Smith se Bybelwoordeboek**, wat oorspronklik 'n Woordeboek van die Bybel genoem is, is 'n 19de eeuse Bybelwoordeboek met meer as vierduisend inskrywings, wat vernoem is na sy redakteur, William Smith. Sy gewildheid was sodanig dat verkorte woordeboeke die titel "Smith's Bible Dictionary" aangeneem het.

Die oorspronklike woordeboek is in 1863 in Londen en Boston, VSA, as 'n drie-volume stel gepubliseer. Hierdie eerste uitgawe is in 1893 gevolg deur 'n uitgebreide vier volume weergawe wat in die Verenigde State gepubliseer is as *A dictionary of the Bible comprising its antiquities, biography, geography, and natural history*, wat deur Smith en J. M. Fuller geredigeer is.

Die oorspronklike publikasies is nou in die publieke domein, maar sommige afgeleide, kommersiële weergawes is steeds onder kopiereg.

Een van die bydraers tot die woordeboek was George Edward Post (van die Amerikaanse Universiteit van Beiroet (AUB)). 

## Uitgawes 
**A Dictionary of the Bible* geredigeer deur William Smith (3 volumes: London, John Murray, 1863).
**A Dictionary of the Bible* geredigeer deur William Smith, 2de uitgawe (3 volumes: London, John Murray, Maart 1893). (Dit behels in werklikheid 4 volumes: vol. 1, vol. 1a, vol. 2, en vol. 3.)
**Dictionary of the Bible* (4 volumes: Boston, W. Smith, 1884).

## Eksterne Skakels 
* ''Smith's Bible Dictionary* – Inhoudsopgawe
* *Webster's* 1828, *Easton* en *Smith's Bible Dictionaries* - Android App
* *Webster's* 1828, *Easton* en *Smith's Bible Dictionaries'' - IOS App

## Verwysings